અમદાવાદના પોશ વિસ્તારમાં ચાલતા ૫૦ કરતા વધુ ઈન્ટરનેશનલ કોલ સેન્ટર રાતોરાત બંધ થઈ ગયા હોવાનું જાણવા મળ્યું છે. થાણે ક્રાઈમ બ્રાંચની ટીમે અમદાવાદમાં ધામા નાંખતા તમામ કોલ સેન્ટરોને બંધ કરી દેવાયા છે. કોલ સેન્ટર ચલાવતા એક સંચાલકે નામ નહીં અાપવાની શરતે જણાવ્યું છે કે અમદાવાદ શહેરમાં તમામ જગ્યાએ જે કોલ સેન્ટરો ચાલે છે તેની તમામ વિગતો પોલીસને જાણ છે. પોલીસની રહેમ નજર હેઠળ જ આ કોલ સેન્ટરો ચાલે છે. આનંદનગર, નવરંગપુરા જેવા વિસ્તારોમાં અગાઉ પોલીસે આવા ગેરકાયદે કોલ સેન્ટરો પર દરોડા પાડ્યા હતા.